# data[].attributes.body
โฟร์แชร์  (อังกฤษ: 4shared)  คือ บริษัทผู้ให้ บริการเก็บรักษาและแบ่งปันไฟล์ ซึ่งก่อตั้งขึ้นในปี พ.ศ. 2548 ในประเทศยูเครน โดยมีผู้ก่อตั้งสองคนได้แก่ อเล็กซ์ ลุนคอฟ และเซอร์กี้ ชัดนอฟสกี ปัจจุบันโฟร์แชร์มีผู้ใช้ทั้งสิ้น 10,500,000 คน และมีผู้เข้าชมเว็บไซต์จำนวน 11,000,222 คนต่อวัน มีผู้ใช้ฝากไฟล์ไว้จำนวน 940 TB และมีการแลกเปลี่ยนข้อมูลจำนวน 317 TB เป็นประจำทุกวัน

# data[].attributes.headline
การใช้งาน โฟร์แชร์

# data[].attributes.subject
การใช้งาน โฟร์แชร์

# data[].attributes.body
อนุญาตให้ผู้ใช้ อัปโหลด และ ดาวน์โหลด ไฟล์ด้วย เว็บเบราว์เซอร์ ใดก็ได้ ผู้ใช้ที่ลงทะเบียนขั้นต้นจะสามารถอัปโหลดไฟล์ไปยังบัญชีของตนเองได้ 10240 MB และเมื่อทำการยืนยันการลงทะเบียนผ่านทางอีเมลเรียบร้อยแล้ว ผู้ใช้จะได้รับพื้นที่จัดเก็บไฟล์เพิ่มขึ้นเป็น 15 GB ในขณะที่ผู้ใช้ระดับพรีเมียมจะได้รับพื้นที่จัดเก็บไฟล์สูงสุด 100 GB

# data[].attributes.body
ผู้ใช้สามารถให้คะแนนไฟล์ (คะแนนสูงสุดคือ 5 ดาว) แบ่งปันไฟล์กับเว็บไซต์สื่อสังคมต่างๆ หรือแม้แต่แสดงความคิดเห็นเกี่ยวกับไฟล์ได้  ผู้ใช้แต่ละคนจะมีหน้าแสดงสถิติการทำกิจกรรมเป็นของตนเอง โดยผู้ใช้สามารถเข้าไปปรับแต่งรูปแบบของหน้าสถิติได้ตามต้องการ

# data[].attributes.headline
เริ่มต้นติดตั้งแอพ 4Shared บน Android

# data[].attributes.subject
เริ่มต้นติดตั้งแอพ 4Shared บน Android

# data[].attributes.body
1. ให้เข้าไปที่ Play Store พิมพ์ค้นหา “4Shared” จะแสดงแอพของทาง 4Shared แสดงขึ้นมา

2. เมื่อเข้าไปที่หน้ารายละเอียด แอพ “4Shared” ให้คลิกปุ่ม “ติดตั้ง”

3. ในหน้าจอการเข้าถึงข้อมูลในโทรศัพท์ ให้คลิกปุ่ม “ยอมรับ”

หลังจากนี้ระบบก็ทำการดาวน์โหลดและติดตั้งแอพ “4Shared” ลงในเครื่องโทรศัพท์แอนดรอยด์ของเรา เป็นอันเสร็จเรียบร้อยในขั้นตอนการติดตั้ง

# data[].attributes.headline
ขั้นตอนการดาวน์โหลดไฟล์จาก 4Shared ลงใน Android

# data[].attributes.subject
ขั้นตอนการดาวน์โหลดไฟล์จาก 4Shared ลงใน Android

# data[].attributes.body
1. เริ่มต้นให้เราคลิกเข้าไปที่แอพ “4Shared” ระบบจะให้เราสมัครสมาชิกก่อน ซึ่งมีให้เลือกว่าจะสมัครผ่านอะไร เช่น บัญชี Facebook, บัญชี Google หรือจะสมัครบน “4Shared” เลยก็ได้ ในตัวอย่างนี้ผมจะใช้ผ่านเฟสบุ๊ค คลิกที่ “เชื่อมต่อกับ Facebook” (ระบบจะทำการผูกบัญชีของ 4Shared เข้ากับ บัญชี Facebook ของเรา)

2. หลังจากนั้นก็จะเข้ามาในหน้าหลักของแอพ 4Shared ในการดาวน์โหลดไฟล์นั้นเราต้องทำการค้นหาไฟล์ที่ต้องการดาวน์โหลด โดยคลิกที่ไอคอน “ค้นหา” แล้วเลือกกลุ่มหรือประเภทของไฟล์ที่ต้องการดาวน์โหลด ในตัวอย่างผมต้องการดาวน์โหลดไฟล์ภาพ ก็คลิกที่ “รูปภาพ”

3. จากนั้นจะขึ้นหน้าต่างให้กรอกคำค้นหา ผมต้องการค้นหารูปภาพเจอร์ราด ก็พิมพ์ “gerrard” ลงในช่องค้นหา และเมื่อต้องการดาวน์โหลดลงในเครื่องโทรศัพท์ก็คลิกที่ไอคอน 3 ขีด แล้วเลือก “ดาวน์โหลด”

4. ระบบจะขึ้นหน้าต่างในการดาวน์โหลดขึ้นมา โดยจะสร้างโฟล์เดอร์ “/sdcard0/4SHARED.COM/My 4shared/” สำหรับเก็บข้อมูลในเครื่องโทรศัพท์มือถือของเราให้อัตโนมัติ หากเราต้องการเก็บไว้ที่อื่นก็สามารถสร้างโฟล์เดอร์เพื่อเก็บข้อมูลได้ และต้องการเก็บข้อมูลลงในโฟล์เดอร์นี้ทุกครั้งที่ดาวน์โหลดจาก 4Shared ก็คลิกลิงค์ “ตลอด” เพื่อเริ่มการดาวน์โหลด

5. ในหน้าขณะที่ดาวน์โหลดลงในเครื่อง ระบบจะขึ้นหน้าต่างใหม่ขึ้นมา เป็นการแสดงรายละเอียดของไฟล์รูปภาพที่เราดาวน์โหลด(ภาพที่ดาวน์โหลดจะถูกเก็บลงในพื้นที่ 4Shared บัญชีของเราไว้ด้วย) หากเราต้องการแชร์ เปลี่ยนชื่อ หรือ ลบทิ้ง ก็สามารถทำได้ทันที

6. มาดูไฟล์ที่เราดาวน์โหลดลงในเครื่องโทรศัพท์มือถือแอนดรอยด์ว่าดาวน์โหลดมาเก็บให้ถูกต้องหรือไม่ โดยเข้าไปที่โฟลเดอร์ “/sdcard0/4SHARED.COM/My 4shared/” จะเห็นว่ารูปภาพเจอร์ราดนั้นดาวน์โหลดมาเก็บลงในโฟล์เดอร์ให้เรียบร้อยแล้ว